《过辞归挽》
宋代·吕南公

老翁爱园庐，未省越邻坞。婚姻挽他乡，送客犯脩阻。

委蛇上高挽，四顾异吾土。相揖遽辞归，惊如避豺虎。

漂浮千世下，出意能近古。游子笑安居，相传入名谱。

黄尘压碎石，岁月知何许。但有郁苍松，亭亭待斤斧。

秋风吹我马，路向此山取。因名重徘徊，不独行役苦。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。